  Майя Бывальцева Туэ гужем Удмуртиысь лагерьёсын 97 сюрс 25 нылпиос шутэтскизы. Со пӧлысь 5 сюрс 673 адями профильной сменаосы пыриськизы, 9 сюрс 860 пиналъёс туризмен выризы но 15 сюрс 906 адями гужемлы уже интыямын вал. Со сярысь элькунысь дышетонъя но тодосъя министерстволэн пресс-службаез ивортэ. Со сяна, 895 нылпиос элькунлэн палэназ ветлӥзы: 46 адями «Артекын» шутэтскиз, 4 – «Сменаын», 10 пиналъёс гужем сменаез «Орлёнокын» ортчытӥзы но 89 – «Сириусын» Удмуртиысь дышетонъя но тодосъя министерстволэн пресс-службаез 2019-тӥ арын 644 огазеяськонъёс нылпиослэсь тазалыксэс юнматон бордын ужазы, со пӧлын 18 карсьӧр, 559 нуназе ужась, 49 ужанъя но шутэтсконъя лагерьёс, 2 палаточной но 16 санаторной лагерьёс Озьы ик гужем быдэ вуымтэосты но егитъёсты уже интыян радъямын вал. Гужем ӵоже секыт улон югдуре шедем 11 сюрс 23 пиналъёслэсь тазалыксэс юнматӥзы, со пӧлысь 1 сюрс 360-эз пиналъёс кунпуш ужъёсъя министерстволэн быдэ вуымтэосын ужанъя ёзъёсаз учётын сылӥсьёс. Удмуртиысь тазалыкез утёнъя министерстволэн ивортэмезъя, гужем ӵоже пиналъёслэсь но быдэ вуымтэослэсь тазалыксэс юнматонлэн пайдалыкез 97,1 процент луэ Дышетонъя но тодосъя министерство нимысьтыз саклык висъяз лагерьёсын пиналъёсты сюдонэз радъянлы. 2020-тӥ арысен удысэт каръёсысь но ёросъёсысь дышетонъя управлениосын ӵош лагере сиён-юонъёс вуттӥсьёслэсь реестрзэс нуозы.  Тегъёс: Дышетон Ижкар Удмуртия пиналъёс тазалыкезутён Дышетонъянотодосъяминистерство шутэтскон гужем  